70. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ.30224/15970/763 της 25 Ιουλ./5 Αυγ.2003 (ΦΕΚ Β΄ 1089) Αύξηση του εφάπαξ βοηθήματος του Ταμείου Προνοίας Δικηγόρων Θεσσαλονίκης. Το προβλεπόμενο από τις καταστατικές διατάξεις του Ταμείου Προνοίας Δικηγόρων Θεσσαλονίκης και τη Φ.224/427/24-4-02 (Β563) απόφαση του Υπουργού Εργασίας και Κοινωνικών Ασφαλίσεων, εφάπαξ βοήθημα αυξάνεται για τους εξερχόμενους από 1.1.2003 και εφεξής κατά ποσοστό 3%. Το πλήρες εφάπαξ βοήθημα καθορίζεται σε 17.419,52 χιλ. ευρώ.  6.Δ.δ.67-70 Ταμεία Προνοίας Δικηγόρων 71. ΝΟΜΟΣ ΥΠ' ΑΡΙΘ. 3232 της 12/12 Φεβρ. 2004 (ΦΕΚ Α΄48) Θέματα κοινωνικής ασφάλισης και άλλες διατάξεις. Άρθρο 22 Ειδικές ρυθμίσεις φορέων  επικουρικής ασφάλισης και πρόνοιας 14.Ασφαλισμένοι του Ταμείου Προνοίας Δικηγόρων Πειραιώς, που έχουν υπαχθεί σε φορέα κύριας ασφάλισης μέχρι 31.12.1992, υπάγονται υποχρεωτικά από 1.1.2004 στην 1η ασφαλιστική κατηγορία, όπως αυτή καθορίζεται από τις διατάξεις του άρθρου 22 του Ν. 2084/ 1992, για την καταβολή της ασφαλιστικής εισφοράς υπέρ του κλάδου πρόνοιας του Ταμείου. Η εισφορά ορίζεται σε ποσοστό 4%. Ο μέχρι την 31.12.2003 χρόνος ασφάλισης, πραγματικός ή από αναγνώριση των παραπάνω ασφαλισμένων του Τ.Π.Δ.Π., θεωρείται ότι έχει διανυθεί στην 1η ασφαλιστική κατηγορία. Το ποσό της εφάπαξ παροχής λόγω γήρατος, αναπηρίας ή θανάτου, που δικαιούνται να λάβουν οι μέτοχοι της παραγράφου αυτής, υπολογίζεται με βάση την 1η ασφαλιστική κατηγορία του έτους της αποχώρησης από το επάγγελμα επί τα έτη ασφάλισης. Το ποσό που προκύπτει προσαυξάνεται κατά 1% για κάθε έτος ασφάλισης μετά τη συμπλήρωση του 25ου και μέχρι το 35ο. Οι διατάξεις των προηγούμενων εδαφίων έχουν εφαρμογή και σε όσους έχει χορηγηθεί εφάπαξ παροχή από 1.1.1998 και εφεξής. Οι παροχές των προσώπων αυτών επανυπολογίζονται κατά τον ως άνω τρόπο και με βάση την 1η ασφαλιστική κατηγορία του προηγούμενου της υποβληθείσας αίτησης συνταξιοδότησης έτους. Οι διατάξεις των πέντε πρώτων εδαφίων της παραγράφου αυτής ισχύουν και για τους ασφαλισμένους του Ταμείου Πρόνοιας Δικηγόρων Αθηνών. Άρθρο 28 Θέματα Προσωπικού των Φορέων Κοινωνικής  Ασφάλισης - Σύσταση Γενικής Διεύθυνσης  Πληροφορικής στο Ι.Κ.Α. - Ε.Τ.Α.Μ.  και αναδιάρθρωση θέσεων προσωπικού. 7.Στο Ταμείο Προνοίας Δικηγόρων Πειραιώς συνιστώνται οι παρακάτω οργανικές θέσεις: Μία (1) θέση κλάδου ΠΕ Οικονομικού της κατηγορίας ΠΕ στους βαθμούς Δ΄ - Α΄. Μία (1) θέση κλάδου ΠΕ Ελεγκτών Ιατρών (ειδικότητας Παθολόγου) της κατηγορίας ΠΕ στους βαθμούς Δ΄ - Α΄. Μία (1) θέση κλάδου ΤΕ Διοικητικού-Λογιστικού της κατηγορίας ΤΕ στους βαθμούς Δ΄ - Α΄. Για τις λοιπές διατάξεις βλ. Τομ. 15Β  σελ. 70,912. 